《次韵赵青之水口道中》
宋代·李弥逊

我从楚江来，不见闽江大。
云山路嶮巘，水石势澎湃。
舟行曲屈路，溪面浮百怪。
蒿师力推拿，如下吾侬拜。
丈人入吾闽，险阻尝一带。
风霜经几时，须发乃尔奈。
人生驹隙中，网以千世界。
纵横斜见林，未改此心在。
营营复何求，赫赫祗自卖。
如何遗诸缘，直养以无害。
秋风着蒲柳，物态亦荣惫。
终当从公游，万法等成坏。
杖藜款禅房，还尽三生债。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。